เพิ่มเป้าราคาหุ้นท่องเที่ยว
ธุรกิจการท่องเที่ยวของประเทศไทยยังคงเติบโตอย่างแข็งแกร่ง แม้หลายปีที่ผ่านมาจะเกิดเหตุการณ์ที่ส่งผลลบต่อการท่องเที่ยวจำนวนมาก ทั้งจากความวุ่นวายทางการเมือง ภัยพิบัติทางธรรมชาติ แต่จำนวนนักท่องเที่ยวต่างชาติที่เดินทางเข้ามาในไทยกลับทำสถิติสูงสุดใหม่ที่ 22.3 ล้านคน ในปี 2555 และในช่วง 4 เดือนแรกของปีนี้ยังโตต่อเนื่อง จึงแนะนำลงทุนหุ้นกลุ่มธุรกิจท่องเที่ยว &#8220;มากกว่าตลาด&#8221;
27 พ.ค. 2556

ธุรกิจการท่องเที่ยวของประเทศไทยยังคงเติบโตอย่างแข็งแกร่ง แม้หลายปีที่ผ่านมาจะเกิดเหตุการณ์ที่ส่งผลลบต่อการท่องเที่ยวจำนวนมาก ทั้งจากความวุ่นวายทางการเมือง ภัยพิบัติทางธรรมชาติ แต่จำนวนนักท่องเที่ยวต่างชาติที่เดินทางเข้ามาในไทยกลับทำสถิติสูงสุดใหม่ที่ 22.3 ล้านคน ในปี 2555 และในช่วง 4 เดือนแรกของปีนี้ยังโตต่อเนื่อง จึงแนะนำลงทุนหุ้นกลุ่มธุรกิจท่องเที่ยว “มากกว่าตลาด”
ทั้งนี้ ช่วง 4 เดือนแรก จำนวนนักท่องเที่ยวต่างชาติที่เดินทางเข้ามาในไทยรวม 8.84 ล้านคน เพิ่มขึ้น 19.04% จากช่วงเดียวกันของปีก่อน 
“เราเชื่อว่าแนวโน้มยังเป็นบวกในระยะต่อไป จึงปรับเพิ่มประมาณการจำนวนนักท่องเที่ยวต่างชาติในปีนี้ขึ้นเป็น 25.2 ล้านคน คิดเป็นเพิ่มขึ้น 13% จากช่วงเดียวกันของปีก่อน” บล.เมย์แบงก์ กิมเอ็ง ระบุ
ขณะเดียวกันผลกระทบจากปัจจัยด้านฤดูกาลมีน้อยลง จากอดีตที่มีผลกับธุรกิจท่องเที่ยวอย่างมาก โดยอัตราการเข้าพักในไตรมาสแรกและไตรมาส 4 จะสูงกว่าอีก 2 ไตรมาสที่เหลืออย่างมีนัยสำคัญ เนื่องจากสัญชาติของนักท่องเที่ยวที่เข้ามาเที่ยวในไทยเปลี่ยนแปลงไป จากเดิมส่วนใหญ่เป็นนักท่องเที่ยวจากสหรัฐและยุโรป กลายมาเป็นนักท่องเที่ยวจากรัสเซีย จีน และเอเชียตะวันออกแทน ซึ่งน่าจะช่วยสนับสนุนให้จำนวนนักท่องเที่ยวในเดือนต่อๆ ไปเพิ่มขึ้น 
ในช่วง 4 เดือนของปีนี้นักท่องเที่ยวจากจีนเพิ่มขึ้นถึง 93% เมื่อเทียบกับนักท่องเที่ยวรวมที่เพิ่มขึ้น 17.3% ซึ่งนักท่องเที่ยวกลุ่มนี้มีอิทธิพลอย่างมากในการที่จะสนับสนุนธุรกิจ เนื่องจากไม่ได้เที่ยวเฉพาะช่วงหน้าเทศกาลเท่านั้น
บล.เมย์แบงก์ กิมเอ็ง มองว่า บริษัท โรงแรมเซ็นทรัลพลาซา (CENTEL) อยู่ในฐานะที่ดีกว่าในการเก็บเกี่ยวผลประโยชน์จากจำนวนนักท่องเที่ยวที่เพิ่มขึ้น เนื่องจากนักท่องเที่ยวนิยมหาที่พักราคาประหยัดมากขึ้น ซึ่ง CENTEL ตอบสนองความต้องการในส่วนนี้ เพราะโรงแรมในเครือมีความหลากหลายและครอบคลุม
นอกจากนี้ ARR ที่ต่ำกว่า โดยต่ำกว่าคู่แข่งที่สำคัญอย่างบริษัท ไมเนอร์ อินเตอร์เนชั่นแนล (MINT) อยู่ 16% ยังช่วยให้ CENTEL มีศักยภาพในการแข่งขันด้านราคาดีกว่า และทำให้มีอัตราการเข้าพักของโรงแรมในเครือทั้งหมดสูงถึง 8384% แม้ว่าผลประกอบการของ MINT ในไตรมาสแรกจะออกมาน่าประทับใจ แต่เรายังสงสัยว่าบริษัทจะสามารถรักษากำไรไว้ในระดับสูงได้หรือไม่ เพราะกำไรของบริษัทขึ้นอยู่กับหลายปัจจัย ทั้งยอดขาย Time Share และอสังหาริมทรัพย์ระดับไฮเอนด์
หากพิจารณาเฉพาะด้านกลยุทธ์ บริษัท ดิ เอราวัณ กรุ๊ป (ERW) ก็เป็นอีกบริษัทที่ตอบสนองต่อจำนวนนักท่องเที่ยวที่เพิ่มสูงขึ้นอย่างมาก แต่เชื่อว่าราคาหุ้นได้สะท้อนข่าวดีไปแล้ว และแผนการขยายกิจการมีลักษณะเชิงรุกน้อยกว่าคู่แข่งอย่าง MINT และ CENTEL
“เรามองว่าธุรกิจท่องเที่ยวโดยรวมของไทยยังสดใสไปอีกหลายปี และเชื่อว่าอัตราการเติบโตอย่างแข็งแกร่งของจำนวนนักท่องเที่ยวในช่วงปลายปีที่ผ่านมา จะช่วยกระตุ้นให้รัฐบาลลงทุนเพิ่มในการเร่งเพิ่มสถานที่ท่องเที่ยวและการอำนวยความสะดวกให้นักท่องเที่ยว เพื่อตอบสนองต่อตลาดท่องเที่ยวที่กำลังเบ่งบาน” บล.เมย์แบงก์ กิมเอ็ง คาด
นอกจากนี้ การขยายตัวอย่างต่อเนื่องของธุรกิจสายการบินต้นทุนต่ำ การเพิ่มความถี่ของเที่ยวบิน และการโหมแคมเปญการท่องเที่ยวและการโฆษณาของการท่องเที่ยวแห่งประเทศไทย (ททท.) น่าจะมีส่วนช่วยเพิ่มจำนวนนักท่องเที่ยวต่างชาติที่เดินทางเข้ามาในไทยได้
ในไตรมาสแรกปี 2556 MINT ทำสถิติสูงสุดใหม่ โดยมีกำไรสุทธิ 1,409 ล้านบาท เพิ่มขึ้น 13.2% จากช่วงเดียวกันของปีก่อน และ 19% จากไตรมาสก่อนหน้า บล.เมย์แบงก์ กิมเอ็ง มองว่าผลประกอบการไตรมาสแรก บ่งบอกถึงแนวโน้มที่เป็นบวกสำหรับปี 2556 ซึ่งโรงแรมใหม่ 2 แห่ง ที่เข้าไปถือหุ้นในเวียดนาม และธุรกิจที่มั่นคงขึ้นในจีนน่าจะช่วยให้รายได้เติบโตและฐานธุรกิจในต่างประเทศแน่นขึ้น จึงปรับเพิ่มราคาเป้าหมายจาก 25.80 บาท เป็น 28.30 บาท คงคำแนะนำ “ซื้อ”
สำหรับ CENTEL ผลงานไตรมาสแรกเป็นไปตามคาด มีกำไรสุทธิ 649 ล้านบาท ลดลง 22.5% จากช่วงเดียวกันของปีก่อน จากการเปลี่ยนมาตรฐานบัญชีการบันทึกบัญชี โดยมีการปรับปรุงงบไตรมาสแรกปี 2555 เพื่อบันทึกกำไรจากการเข้าซื้อกิจการและกำไรจากการปรับมูลค่ายุติธรรมของเงินลงทุนจำนวน 330 ล้านบาท หากไม่รวมรายการดังกล่าวกำไรสุทธิเพิ่มขึ้น 14.7% จากช่วงเดียวกันของปีก่อน โดยมีรายได้รวม 4,539 ล้านบาท เพิ่มขึ้น 11.3% จากช่วงเดียวกันของปีก่อน และเพิ่มขึ้น 10.4% จากไตรมาสก่อนหน้า
ส่วน EWR ผลงานออกมาน่าประทับใจ ทำสถิติกำไรสุทธิสูงสุดที่ 148 ล้านบาท สูงขึ้น 50.4% จากช่วงเดียวกันของปีก่อน และ 160% จากไตรมาสก่อนหน้า โดยรายได้รวมเพิ่มขึ้น 11% จากช่วงเดียวกันปีก่อนเป็น 1,305 ล้านบาท และปีนี้ยังไปได้ดี รวมถึงการขายหน่วยลงทุนของกองทุน ERWGF ซึ่งบันทึกกำไรพิเศษ 860 ล้านบาท ในไตรมาส 2 นี้ ซึ่งที่ผ่านมา บล.เมย์แบงก์ กิมเอ็ง ได้ปรับเพิ่มราคาเป้าหมายขึ้นเป็น 5.50 บาท จาก 4.90 บาท 
ในแง่ของผลกระทบจากเงินบาทที่แข็งค่าทั้ง CENTEL และ MINT กระทบเล็กน้อย ซึ่งเป็นการลดโอกาสที่จะมีการปรับขึ้น ARR เมื่อแปลงเป็นค่าเงินบาทลง